চন্দ্রকান্ত পাটণকর
চন্দ্রকান্ত ত্রিম্বক পাটণকর (উচ্চারণ; হিন্দি: चंद्रकांत पाटणकर; জন্ম: ২৪ নভেম্বর, ১৯৩০) তৎকালীন ব্রিটিশ ভারতের মহারাষ্ট্রের রাইগড় এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মহারাষ্ট্র ও মুম্বই দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন চন্দ্রকান্ত পাটণকর।